CELEX: 52015PC0556
Language: sk
Date: 2015-11-09 00:00:00
Title: Odporúčanie ROZHODNUTIE RADY o pristúpení Chorvátskej republiky k Dohovoru z 18. decembra 1997 vypracovanému na základe článku K. 3 Zmluvy o Európskej únii o vzájomnej pomoci a spolupráci medzi colnými správami

EURÓPSKA KOMISIA
            V Bruseli9. 11. 2015
            COM(2015) 556 final
            Odporúčanie
            ROZHODNUTIE RADY
            o pristúpení Chorvátskej republiky k Dohovoru z 18. decembra 1997 vypracovanému na základe článku K. 3 Zmluvy o Európskej únii o vzájomnej pomoci a spolupráci medzi colnými správami
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               V Akte o pristúpení Chorvátskej republiky
                  1
                sa stanovuje zjednodušený systém pre pristúpenie Chorvátska k dohovorom a protokolom, ktoré členské štáty uzatvorili na základe článku 34 Zmluvy o EÚ (predtým článok K. 3 Zmluvy o EÚ) alebo článku 293 Zmluvy o ES. V článku 3 ods. 4 aktu o pristúpení sa vlastne stanovuje iba to, že Chorvátsko pristupuje k dohovorom a protokolom na základe daného aktu.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               V článku 3 ods. 4 a 5 aktu o pristúpení sa stanovuje, že Rada prijme rozhodnutie s cieľom stanoviť dátum, ku ktorému tieto dohovory a protokoly nadobudnú pre Chorvátsko platnosť, a urobiť všetky nutné úpravy týchto dohovorov a protokolov, ktoré sú potrebné z dôvodu pristúpenia Chorvátska. Rada má konať na odporúčanie Komisie a po porade s Európskym parlamentom.
            
            
               V prílohe I k aktu o pristúpení sa uvádza zoznam dotknutých dohovorov a protokolov z oblasti spravodlivosti a vnútorných vecí.
            
            
               Tento zoznam zahŕňa Dohovor z 18. decembra 1997 vypracovaný na základe článku K. 3 Zmluvy o Európskej únii o vzájomnej pomoci a spolupráci medzi colnými správami
                  2
               .
            
            
               Pristúpenie Chorvátska k uvedenému dohovoru nevyžaduje jeho zmeny.
            
            
               Týmto odporúčaním Komisie na rozhodnutie Rady sa má teda stanoviť iba dátum, ku ktorému nadobudne dohovor z 18. decembra 1997 platnosť pre Chorvátsko.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Posúdenie vplyvu
            
            
               Keďže v akte o pristúpení sa už predpokladá pristúpenie Chorvátska k dohovorom a protokolom uvedeným v prílohe I k aktu, nie je potrebné uskutočniť konzultácie so zainteresovanými stranami a posúdenie vplyvu takéhoto pristúpenia.
            
            
               4.VPLYV NA ROZPOČET
            
            
               
                  Žiadny.
               
            
            
               5.OSTATNÉ PRVKY
            
            
               •Podrobné vysvetlenie konkrétnych ustanovení návrhu
            
            
               Komisia sa vyzýva, aby prijala odporúčanie na rozhodnutie Rady a predložila ho Rade a Európskemu parlamentu.
            
         
         
            
               Odporúčanie
            
            
               ROZHODNUTIE RADY
            
            
               o pristúpení Chorvátskej republiky k Dohovoru z 18. decembra 1997 vypracovanému na základe článku K. 3 Zmluvy o Európskej únii o vzájomnej pomoci a spolupráci medzi colnými správami
               
            
               RADA EURÓPSKEJ ÚNIE,
            
            
               so zreteľom na Zmluvu o Európskej únii,
            
            
               so zreteľom na Zmluvu o pristúpení Chorvátskej republiky,
            
            
               so zreteľom na Akt o pristúpení Chorvátskej republiky, a najmä na jeho článok 3 ods. 4 a 5,
            
            
               so zreteľom na návrh Komisie
                  3
               ,
            
            
               so zreteľom na stanovisko Európskeho parlamentu
                  4
               ,
            
            
               keďže:
            
            
               (1)Dohovor vypracovaný na základe článku K. 3 Zmluvy o Európskej únii o vzájomnej pomoci a spolupráci medzi colnými správami („dohovor“) bol podpísaný 18. decembra 1997 v Bruseli. Platnosť nadobudne 90 dní od oznámenia o ukončení ústavných postupov na prijatie dohovoru štátom, ktorý bol členom Európskej únie v čase, keď Rada prijala právny predpis predstavujúci dohovor, a ktorý ako posledný splnil túto formalitu.
            
            
               (2)V súlade s článkom 32 ods. 4 dohovoru môže do nadobudnutia platnosti dohovoru každý členský štát pri oznámení uvedenom v článku 32 ods. 2 dohovoru alebo kedykoľvek neskôr vyhlásiť, že sa tento dohovor uplatní na jeho vzťahy s členskými štátmi, ktoré urobili rovnaké vyhlásenie.
            
            
               (3)V článku 3 ods. 4 aktu o pristúpení sa stanovuje, že Chorvátsko pristúpi k dohovorom a protokolom uzatvoreným členskými štátmi a uvedeným v prílohe 1 k aktu o pristúpení, ktorá zahŕňa okrem iného aj Dohovor z 18. decembra 1997 o vzájomnej pomoci a spolupráci medzi colnými správami. Tieto dohovory a protokoly majú pre Chorvátsko nadobudnúť platnosť dňom, ktorý stanoví Rada.
            
            
               (4)V súlade s článkom 3 ods. 5 aktu o pristúpení Rada rozhodne o vykonaní všetkých úprav potrebných z dôvodu pristúpenia Chorvátskej republiky k dohovorom a protokolom uvedeným v článku 3 ods. 4 aktu o pristúpení. Akt o pristúpení nevyžaduje úpravu dohovoru z 18. decembra 1997 o vzájomnej pomoci a spolupráci medzi colnými správami,
            
            
               PRIJALA TOTO ROZHODNUTIE:
            
            
               Článok 1
            
            
               Dohovor z 18. decembra 1997 vypracovaný na základe článku K. 3 Zmluvy o Európskej únii o vzájomnej pomoci a spolupráci medzi colnými správami nadobúda pre Chorvátsko platnosť dňom, ku ktorému toto rozhodnutie nadobudne účinnosť.
            
            
               Článok 2
            
            
               Dohovor vyhotovený v chorvátskom jazyku
                  5
                je autentický za rovnakých podmienok ako ostatné znenia dohovoru.
            
            
               Článok 3
            
         
         
            
               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Ú. v. EÚ L 112, 24.4.2012, s. 21.
               
               
                  
                     (2)
                  Ú. v. ES C 24, 23.1.1998, s. 2. Naposledy zmenený rozhodnutím Rady zo 6. decembra 2007 o pristúpení Bulharska a Rumunska k uvedenému dohovoru, Ú. v. EÚ L 9, 12.1.2008, s. 21.
               
               
                  
                     (3)
                  Ú. v. EÚ C [...], [...], s. [...].
               
               
                  
                     (4)
                  Stanovisko z xx.xx.xxxx.
               
               
                  
                     (5)
                  Chorvátske znenie dohovoru sa neskôr uverejní v mimoriadnom vydaní úradného vestníka.